cyanic-selkie/wikianc huggingface dataset:
Per Kristian Ottestad
Ottestad er født og oppvokst i Stavanger med engelsk mor og norsk far. Han hadde allerede i tenårene et talentet som ble vurdert til å være så ekstraordinært at han ble sendt av gårde til London for å gjøre karriere – den gang som medlem av 2 Brave. Oppholdet i London markerte begynnelsen på en lang karriere. Han skrevet låter som ble solide hits, deriblant «Come undone», som han skrev sammen med Robbie Williams, samt låter for såpeserier som Dawson Creek. I 2001 begynte han å skrive låter til et soloalbum. Stadige avbrytelser på grunn av at andre ville bruke Ottestad til å hjelpe på sine egne karrierer førte til at prosjektet tok lagt tid. I 2004 kom hans album Ottestad.
Vlieland
Vlieland (vestfrisisk: Flieland) er ei av De frisiske øyer og en kommune i den nederlandske provinsen Friesland. På innsida av øya ligger Vadehavet og på yttersida ligger Nordsjøen. i 2006 hadde kommunen 1140 innbyggere. det er kun en landsby i kommunen, Oost-Vlieland. Med sine 28 inb/km² er Vlieland den nest tynnest befolka kommunen i Nederland.
Historie
Utenom Oost-Vlieland var det tidligere en til landsby; West-Vlieland. I 1736 blei de siste husene forlatt på grunn av flere tiår med oversvømmelser og forsøk på gjenoppbygging.
Til 1942 tilhørte Vlieland provinsen Noord-Holland. Sjøl om Vlieland er ei av De frisiske øyene, snakkes det ikke vestfrisisk på øya. Den opprinnelige dialekta var ei Hollandsk dialekt. I dag snakkes det moderne Nederlandsk på Vlieland, den siste dialektbrukeren var Petronella de Boer-Zeylemaker som døde i 1993, 107 år gammel.
Transport
Rederiet Doeksen har Fergerute mellom Harlingen på fastlandet, Terschelling og Vlieland, dessuten har rederiet de Vriendschap sommerrute spesielt for syklister og vandrere mellom De Cocksdorp på Texel og Vliehors på Vlieland.
Det er ei bussrute på Vlieland, rute 110 som kjøres av TCR Vlieland.
I tillegg til fergekaia har Oost-Vlieland ei småbåthavn med plass til omtrent 250 båter. Havna, som bygges ut for øyeblikket, er om sommeren ofte full allerede etter kl. 14.00. Nærmeste alternativ er West-Terschelling som ligger halvanna til to timers seilas unna.
Oppe på Vuurboetsduin står Vlieland sitt fyrtårn. Tårnet sjøl er ikke mer en 18 meter høgt, men ligger likevel høgt i landskapet bygd på ei sanddyne 36 meter over havet. Tårnet blei flytta fra IJmuiden til Vlieland i 1909.
Turisme
Turisme er den dominerende næringa på Vlieland. Øya har mange hoteller, hytteutleie, campingplasser o.l. Øya har 20km strand og 26km sykkelsti.
Gunnar Jarring
Diplomatisk karriere
I 1967 ble han utnevnt til FNs utsending i konflikten mellom Israel og araberne, en post han hadde til 1990. Han etablerte sitt hovedkvarter i Nikosia på Kypros. Derfra førte han samtaler med Egypt, Jordan, Israel og Syria for å få landene til å akseptere FNs resolusjon 242, og medvirket ved utveksling av fanger. Dessuten arrangerte han et beryktet fredsmøte i New York 7. august 1970, hvor han la fram et forslag til en fredsavtale mellom Egypt og Israel som innebar at Israel skulle trekke seg tilbake fra de besatte områder. Hans forslag ble avvist. Han kunne ikke oppnå noen konkrete fredsresultater i de første seks årene. Da FNs generalsekretær U Thant på grunn av helseproblemer unnlot å søke gjenvalg i 1971, var Jarring en av de som ble foreslått som hans etterfølger.
Trivia
Jarring svarte en gang «No comment.» da en journalist spurte ham om han var optimistisk eller pessimistisk angående en fredsavtale mellom Israel og de arabiske statene. Da visegeneralsekretær Ralph J. Bunche hørte dette, skal han ha sagt, «Jarring må ha blitt feilsitert. Han sier aldri så mye.» Det gav anledning til hans økenavn «Muslingen».
Kai Erik Moen
Kai Erik Moen (født 4. april 1970) er en norsk fotballtrener og tidligere fotballspiller.
Han har spilt for Sogndal, Raufoss og Kongsvinger. Moen var assistenttrener for Raufoss i 2010 og 2011, før han senere ble hovedtrener i Valdres FK og Gjøvik FF. 11. november 2014 ble det offentliggjort at Moen igjen vender tilbake til Raufoss som assistenttrener under Espen Haug.
Moen har i tillegg til sine jobber som hoved- og assistenttrener vært ansatt ved idrettslinja på både Valdres Videregående Skole og Lena-Valle videregående skole.
Moen hadde markert seg som en målfarlig spiss i 5. divisjon for da han etter et mislykket prøvespill for, ble hentet til  foran 1990-sesongen. Etter et halvt år med reservelagsfotball, fikk han i september 1990 sin debut i Eliteserien. Under Per Brogelands ledelse ble Moen omskolert til høyreback.
Ƒ
Ƒ og ƒ (F med krok) er en bokstav som baserer seg på den kursive utgaven av minuskelen til bokstaven f. Bokstaven brukes bl.a. i språket ewe, der den representerer en ustemt, bilabial frikativ [ɸ], og danner et motstykke til w som representerer den stemte bilabiale frikativen.
Minuskelen har også blitt brukt som tegn for myntenheter som nederlandske gylden, og dette har ført til at f opptrer med en egen kursiv minuskel i skrifter som ikke er kursive.
I Unicode kodes ƒ som U+10191 (&#X191;) og U+0192 (&#X192;).
Scary Movie 3
Scary Movie 3 er en amerikansk filmkomedie fra 2003. Filmen ble regissert av David Zucker. Filmen er den tredje i en serie av tilsammen fem filmer. (Scary Movie, Scary Movie 2, Scary Movie 4 og Scary Movie 5).
Filmen fikk dårlige kritikker, blant annet terningkast 2 fra VG.
Handlingsreferat
Katie og Becca snakker om en film som Katie mener er pornografisk, men Becca kaller det en "forbannet" film. Etter en rekke merkelige sammentreff dør begge kvinnene. I mellomtiden oppdager enkemannen Tom Logan (spilt av Charlie Sheen) og hans bror George (spilt av Simon Rex) en kornsirkel på en gård rett utenfor Washington, D.C. etter at hunden hans har oppført seg merkelig. Cindy Campbell (splt av Anna Faris) en journalist, snakker om kornsirklene på TV-nyhetene. Hun tar kontakt med sin begavede nevø Cody som er veldig interessert i overnaturlige hendelser.
Cody studerer ved en skole hvor Cindys beste venninne Brenda Meeks arbeider som lærer. George henter sin niese Sue, som går i samme klasse som Cody. Etter å ha sett den forbannede filmen, ber Brenda om at Cindy bør holde henne med selskap. Men jenta fra den forbannede filmen, Tabitha, dreper Brenda. Cindy oppdager den forbannede filmen på rommet til Brenda, ser på den og mottar deretter en telefon som advarer henne om at hun kommer til å dø i løpet av syv dager.
Cindy snakker med en arkitekt (spilt av George Carlin) som forklarer at Tabitha var hans adopterte datter, som hans kone druknet i gårdens brønn - etter at Tabitha hadde innprentet sin personlighet på filmen. Dessverre returnerte han filmen ved en feil til Blockbuster, og frigjør dermed forbannelsen. I tillegg dukker det opp romvesener, men de avslører at de er vennlig innstilt til menneskeheten og de har kommet for å forhindre Tabitha. Ved gården gjenkjenner Cindy gårdens kjeller fra filmen, og hun oppdager brønnen hvor Tabitha druknet. Men Tabitha materialiserer seg i en monstrøs skikkelse, og en intens kamp oppstår hvor Tabitha tar Cody som gissel.
Parodier
Filmen parodierer følgende filmer:
Weser
Weser er en stor elv i det nordvestlige Tyskland.
Elveløp
Weser dannes ved at elvene Werra og Fulda flyter sammen ved Hannoversch Münden. Fra denne byen flyter elva rolig nordvest gjennom ås-området Weserbergland. Etter å ha krysset «passet» ved Porta Westphalica renner den ut i slettelandet, og når byen Minden der det er forbindelse med Mittellandkanalen. Den følger derfra en nordlig retning, og flyter ved Verden, ca. 40 km fra Bremen, sammen med bielven Aller. Etter å ha passert Bremen, flyter Weser ut i Nordsjøen ved Bremerhaven.
Transport og skipstrafikk
Weser er seilbar for mindre fartøy og lektere gjennom et system av sluser.
Markus Merk
Markus Merk (født 15. mars 1962 i Kaiserslautern, Tyskland) er en tysk toppfotballdommer. Han har dømt 288 kamper i Tysk Bundesliga siden han fikk sin første kamp i 1988/1989 sesongen. Til sammen har han dømt 32 kamper i UEFA Champions League siden 2001/2002 og to EM-sluttspill, i 2000 og 2004. Merk har dessuten dømt i VM i 2002 og på hjemmebane i 2006.
Høydepunktene i karrieren er Champions League-finalen mellom AC Milan og Juventus i 2003 og EM-finalen i 2004 mellom og  i Portugal.
I august 2006 tok Merk en pause fra fotballen fordi han var skuffet over å ikke dømme i VMs cupspill. Han kom tilbake ganske raskt og dømmer fortsatt.
Merk dømte den første landskampen for England på nye Wembley Stadium 1. juni 2007 mellom og.
Hans siste internasjonale kamp var EM-kvalifiseringskampene mellom og  i november 2007.
Kamper i VM som hoveddommer
2002:
2006:
Digital object identifier
En digital object identifier (digital objektidentifikator, DOI) er en standard for pålitelig identifisering av et elektronisk dokument i et nettverk og assosiering av det med forbundene metadata, på en strukturert utvidbar måte.
Markus Merk
Kamper i EM som hoveddommer
2000
2004
Digital object identifier
DOIer har blitt kalt «strekkoden for elektroniske dokumenter»: I likhet med en fysisk strekkode er det et verktøy som muliggjør verdiøkning og kostnadsinnsparing gjennom hele leveringskjeden. En DOI skiller seg fra vanlig lenker på internett, slik som en URL, fordi den identifiserer et objekt som en førsteklasses entitet, ikke bare hvor objektet befinner seg. DOIen identifiserer en entitet direkte og inneholder mer en kun en og annen attributt (f.eks. adresse kan være en attributt). En DOI skiller seg både fra benyttede identifikatorer for elektroniske dokumenter og fra standard bibliografiske og relaterte identifikatorer (ISBN, ISRC, etc) fordi den kan assosieres med definerte tjenester og fordi endringer i DOIer virker umiddelbart i nettverket.
En DOI kan anvendes på enhver form for elektroniske dokumenter. Elektronisk dokument inkluderer både fysiske og digitale artikler: DOIer kan brukes til å identifisere alle typer dokumenter, både tekst, bilder, videofiler, programvare, osv. En entitet kan bli identifisert på ethvert vilkårlig valgt nivå av granularitet. Dette betyr at DOIer for eksempel kan identifisere et tidsskrift, et enkelt hefte av et tidsskrift, en artikkel i tidsskriftet eller en enkeltstående tabell i artikkelen.
DOI-Struktur
DOIen består av en unik alfanumerisk tegnstreng delt i to deler: et prefiks og et suffiks.
For eksempel vil en komplett DOI være:
10.1000/182
10.1000 er prefikset, satt sammen av en del som identifiserer strengen som en DOI (10) og en del som identifiserer registranten (1000);
182 er suffikset som identifiserer det enkelte objekt.
Prefikset blir tildelt av et DOI-registreringsbyrå til en spesifikk registrant. Suffikset er tilordnet av registranten og må være unikt innenfor et prefiks. Det kan integrere eksisterende standard identifikatorer slik som ISBN eller ISSN. DOIen skjelner mellom små og store bokstaver og anses å være en ugjennomsiktig streng: ingenting kan leses ut av nummeret med henblikk på bruken av det i DOI-systemet.
Adressekonvertering
DOI adressekonvertering viderekobler brukeren fra en DOI til en eller flere biter innskrevet data: URL-er representerer tilfeller av objektet, tjenester så som e-post, eller en eller flere stykker metadata.
«Hva DOIen identifiserer» og «hva DOIen fører en til» er to ulike konsepter: det er mulig at en DOI ikke fører en til den identifiserte enheten, men bare til noe informasjon etter ønske fra utgiveren.
DOI adressekonvertering tilbys gjennom Handle System-teknologi, utviklet av CNRI (Corporation for National Research Initiatives) og er fritt tilgjengelig for alle brukere som støter på en DOI.
For å adressekonvertere en DOI taster du bare inn strengen « http://dx.doi.org/ » etterfulgt av DOIen i adressefeltet på en hvilken som helst nettleser.
Hvis du for eksempel ønsker å adressekonvertere DOIen 10.1000/182, skriv inn følgende i nettleseren din: http://dx.doi.org/10.1000/182
DOI-organisasjonen har sendt inn søknad om at en «doi:» skal komme inn under URI-systemet for å gjøre det mulig for en DOI å bli uttrykt som en URI uten å kreve henvisning til en særskilt HTTP-tjener som beskrevet ovenfor. Foreløpig har dette ikke blitt innvilget.
Metadata
Hver DOI er assosiert med en rekke metadata, en mengde bibliografisk og kommersiell informasjon vedrørende innholdet (tittel, forfatter, utgivelsesdato, kopirettigheter, pris, etc.) og dets posisjon innen registrantens fulle publiseringstilbud (at tittelen tilhører en serie, av en artikkel til en serie, tilgjengeligheten av en utgivelse i flere formater og/eller gjennom forskjellige media, etc.). Ved hjelp av metadata konfigurerer DOIen ikke bare identifiseringinformasjon men får preg av et kraftfullt og utvetydig verktøy for datalagring og -utveksling.
Metadata så vel som DOIen de er assosiert til er vedvarende forbundet med objektet de beskriver slik at de enkelt kan kommunisereres til andre objekter over den produktive og distributive kjeden, og forbedrer slik en innholdsprodusents evne til å utøve elektronisk handel. Dessuten representerer metadata nøkkelen til utvikling av DOI-baserte tjenester slik som transnasjonale databaser og søkemotorer for ulike innholdstyper. Ved å framholde at metadata er vedvarende forbundet er det ikke dermed sagt at de ikke kan modifiseres: registranter kan oppdatere metadata vedrørende sitt innhold når som helst de måtte ønske (enten en utgivelsesdato endres, når den primære URL DOIen konverterer til modifiseres, etc.).
Den internasjonale DOI-stiftelsen (IDF)
International DOI Foundation (IDF) er en ideell organisasjon som ble dannet i 1998 og er DOI-systemets styrende organ som beskytter alle rettigheter knyttet til intellektuelle rettigheter i DOI-systemet. IDF gir støtte til utviklingen og markedsføringen av Digital Object Identifier-systemet som en vanlig infrastruktur for innholdsforvaltning og arbeider for å sikre at alle forbedringer som gjøres i DOI-systemet (inkludert opprettelse, vedlikehold, registrering, adressekonvertering og utforming av retningslinjer for DOIer) er tilgjengelig for alle DOI-registranter, og at ingen tredjepartslisenser innen rimelighet skal avkreves etterlevelse av DOI-standarden.
IDF blir kontrollert av et styre som velges av stiftelsens medlemmer med en utpekt heltidsansatt leder som er ansvarlig for koordinering og planlegging av dets aktiviteter. Gjennom det valgte styret er det til syvende og sist medlemmene som kontrollerer stiftelsen. Medlemskap er åpent for alle organisasjoner med interesser innenfor elektronisk publisering og relatert til teknologier som åpner for dette.
DOI Registreringsbyråer
Et DOI registreringsbyrå (DOI Registration Agency) (RA) er en autoritet som er godkjent av IDF og hvis primære funksjon er å tilby tjenester til DOI registranter: tildele DOI-prefikser, registrering av DOIer og tilbydelse av den nødvendig infrastruktur som tillater registranter å utstede og vedlikeholde metadata og tilstandsdata. RAer forventes også å promotere aktivt for utbredelsen av DOIen, å samarbeide med IDF i utviklingen av DOI-systemet i det store og hele og å tilby tjenester på vegne av deres særskilte brukermiljø.
For tiden er det sju større RAer som er aktive på verdensbasis:
Fordeler ved DOIer
Det er i hovedsak tre verdier man blir tilført ved å begynne å ta i bruk DOI:
Poll (andre betydninger)
Poll kan referere til:
Andrew Irvine
Andrew Conwyn Irvine (født 8. april 1902 i Cheshire i Storbritannia, død 8. juni eller 9. juni 1924 på nordsiden av Mount Everest, Tibet) var en britisk fjellklatrer som sammen med George Mallory prøvde å nå toppen av Mount Everest i 1924.
Poll (andre betydninger)
Personer
Andrew Irvine
Ekspedisjonen
Irvine antas å ha omkommet i dette forsøket, for verken han eller Mallory returnerte til leiren. Irvines kropp er ikke funnet, noe Mallorys senere er blitt.
Irvines kamera
Irvine hadde med et kamera på turen. Det er heller ikke kommet til rette, så om klatrerne nådde toppen som de aller første, forblir inntil videre et mysterium.
Korpilahti
Korpilahti er en tidligere kommune i det finske landskapet Mellersta Finland. Kommunen ble slått sammen med Jyväskylä kommune 1. januar 2009.
Masked & Anonymous: Music from the Motion Picture
Masked & Anonymous: Music from the Motion Picture er et soundtrack-album med diverse artister fra 2003. Alle artistene spiller sanger av Bob Dylan (som lagde filmen), bortsett fra Bob Dylan selv, som ikke bare spiller sine egne, men også noen klassiske folkesanger.
På spesialutgaven av albumet fulgte det med en SACD sampler med diverse sanger fra Bob Dylans «Revisited series» (15 av hans album remastered i SACD og vanlig CD-format)
Sporliste
Alle sanger er skrevet av Bob Dylan, unntatt hvor merket:
Brechin
Brechin (skotsk-gælisk:Breichin) er en by (town) og tidligere kongelig burgh i Angus i Skottland. Brechin ligger litt nærmere Dundee enn Aberdeen og ligger på veien A90 mellom byene. Det er den fjerde største bosetningen i Angus. Folketallet er for 2020 beregnet til 7230 innbyggere.
Tradisjonelt ble Brechin beskrevet som en by på grunn av Brechinkatedralen fra 900-tallet og dens status som sete for et romersk-katolsk bispedømme før reformasjonen. Bystatuesen har ikke blitt offisielt anerkjent i moderne tid. Ikke desto mindre brukes betegnelsen «by» ofte, med eksempler som City of Brechin and District Community Council, City of Brechin and Area Partnership, City of Brechin Civic Trust og Brechin City Football Club.
Kinnaird Castle ligger i nærheten. Pictavia Exhibition er en permanent utstilling om pikternes historie. Byen har også et museum. Jernbanestasjonen betjener Caledonian Railway. Byens fotballklubb er Brechin City FC.
Historie
Lauget Guildry Incorporation of Brechin ble dannet i 1629 av kjøpmenn og handelsmenn i byen og oppnådde i 1666 anerkjennelse av sine rettigheter i henhold til dekret fra Convention of Burghs. Guildrys historiske formål har blitt overtatt av lokalmyndighetene, og dets nåværende funksjoner er sosiale og borgerlige.
Byen er kjent for sin Brechinkatedrale er datert fra 1200-tallet. Som en menighet for Den skotske kirke, som er presbyteriansk, er kirken teknisk sett ikke en katedral, til tross for navnet. Katedralens runde tårn er fra 1000-tallet, og er det ene av to slike monumenter i irsk stil som har blitt bevart i Skottland. Det andre er i Abernethy i Perthshire.Tårnet var opprinnelig frittstående, men er nå innlemmet i rammen av katedralen. Katedralen har blitt mye endret, men inneholder fortsatt middelalderens murverk fra 1200- og 1300-tallet, spesielt et vakkert vestlig tårn og prosesjonsdør. Katedralen er en verneverdig bygning og det tilknyttede runde tårnet er et monument av historisk og nasjonal betydning.
Sport
Brechin City FC konkurerer i Highland Football League på stadion Glebe Park. Hjemmebanen er den eneste seniorfotballbanen i Europa som har en hekk langs en av omkretsene. I byen finnes også juniorfotballklubben Brechin Victoria FC som spiller på Victoria Park.
Fridtjof Nansen – en helt fra vår egen tid
Fridtjof Nansen – en helt fra vår egen tid var et norsk hørespill for ungdom. Det hadde premiere på NRK radio, som da var styrt av Nasjonal Samling, 1. desember 1941. Det var oversatt til norsk fra et verk av den tyske forfatteren Joachim Ahlemann. Martin Gisti var ansvarlig for innstuderingen.
Pogonocherus hispidus
Liten løvgreinbukk (Pogonocherus hispidus) er en bille som tilhører familien trebukker (Cerambycidae). Denne arten er utbredt langs kysten av Sør-Norge.
Utseende
En liten (4-6,5 mm), kraftig, brunspraglete trebukk. I likhet med Pogonocherus hispidulus har dekkvingene en spiss tagg i spissen, men P. hispidus er mindre enn den andre arten, og dekkvingenes lyse fremre del har en brun flekk i midten. Antennene er kraftige, med ganske lange børster, omtrent så lange som kroppen, leddene er nesten ensfarget brune. Hodet er stort og bredt, tett kledt med håraktige skjell. Pronotum er litt bredere enn langt, hvelvet, med en smal, skarp tagg midt på hver sidekant. Dekkvingene er brune, den fremste tredjedelen lyst gråbrun med en hjerteformet, brun flekk i midten. De har en spiss tagg ytterst i spissen. Beina er korte og svært kraftige.
Levevis
Larvene utvikler seg i greiner av ulike løvtrær, særlig lind og villapal, den kan også gå på døde greiner av misteltein. Arten er ofte sammen med andre, små trebukker, for eksempel Tetrops praeustus, Molorchus umbellatarum og Pogonocherus hispidulus. Utviklingen tar to år, den voksne billen klekkes om ettersommeren eller høsten, men er lite aktiv før neste vår, da den lever fram til juli. Den er lett å overse da den har gode kamuflasjefarger og er ganske liten.
Utbredelse
Arten er utbredt i hele Europa, og i Nord-Afrika. I Norge er det en sørlig art som forekommer langs kysten til Trøndelag.
Nj (bokstav)
NJ og nj er en bokstavkombinasjon som brukes på flere språk. På norsk uttales den som en n etterfulgt av en j. Nj anses for å være en egen bokstav på flere språk, den er den 20 bokstaven i det serbiske og albanske alfabetet. Den brukes også romanisert makedonsk, der den tilsvarer den kyrilliske bokstaven њ. I alle disse tilfellene representerer den en palatal nasal – [ɲ].
I Unicode kodes den som U+01CA (&#X1ca;) U+01CB (&#X1cb;) og U+01CC (&#X01cc;).
List of Latin-script digraphs
Fylkesvei 461 (Hedmark)
Fylkesvei 461 (Fv461) i Hedmark gikk mellom Gravberget i Våler og Flisbrua i Åsnes kommune. Veien var 24,8 km lang.
2019 ble veien del av fylkesvei 2094.
Spionasje
Spionasje er informasjonsinnsamling fra åpne og lukkede kilder uten tillatelse, og utføres som regel i hemmelighet. Spionasje kan være ulovlig og straffbart, og dermed ikke det samme som etterretning. Den norske sikkerhetsloven definerer i § 3 spionasje som «innsamling av informasjon ved hjelp av fordekte midler i etterretningsmessig hensikt.»
I Norge er det også straffeloven § 121 (etterretningsvirksomhet mot statshemmeligheter) som gjelder generelt, men en rekke andre paragrafer og bestemmelser regulerer slike forhold. Den strengeste er § 90: «Den som rettsstridig bevirker eller medvirker til at noe åpenbares som bør holdes hemmelig av hensyn til rikets […]».
Spionasje utføres på mange forskjellige måter og av mange entiteter. Spionasje utføres av både stater, selskaper, organisasjoner av ulike slag og av enkeltpersoner.
Luo
Luo kan være:
Spionasje
Menneskelig spionasje
Menneskelig spionasje utføres av personer (HUMINT) som enten utfører spionasjen selv eller ved bruk andre til å gjøre spionasjen.
Teknisk spionasje
Teknisk spionasje er på mange måter kostbart å utføre da det kreves spesialutstyr for å samle inn informasjonen. Slikt utstyr er vanligvis dyrt å anskaffe, tidskrevende å installere og krever spesialkompetanse for å benyttes. Likevel har slik spionasje sine fordeler – moderne teknisk spionutstyr kan etter installasjon utføre spionasjen kontinuerlig uten hvile og mye mer diskret enn en fysisk spion.
Militær spionasje
Militær spionasje utøves av organisasjoner prøver å få tak informasjon som vil være til nytte for deres eget lands militære styrker og samarbeidende lands styrker.
Sivil spionasje
Sivil spionasje kan utføres av offentlige organisasjoner, men også selskaper kan foreta spionasje mot sine konkurrenter. Industriell og politisk spionasje faller inn i denne kategorien.
Privat spionasje
Også privat spionasje forekommer; å avdekke privat informasjon om en person som denne finner pinlig eller som kan få konsekvenser for dennes karriere eller privatliv. Motivasjonen bak denne type spionasje er vanligvis utpressing eller en personlig vendetta mot vedkommende.
Kim Ojo
Kim Ojo (født 2. desember 1988) er en nigeriansk fotballspiller som fra 31. august 2018 er klubbløs.
Han har tidligere spilt for Brann, Nybergsund IL og Genk. Han er 192 cm høy.
I mai 2010 uttalte han at han ikke var interessert i å spille for daværende Tippeliga-leder Tromsø, som på det tidspunktet var ute etter nye angrepsspillere. Han ville heller spille for Inter under Jose Mourinho. Den 8. desember 2010 ble det imidlertid klart at Ojo hadde signert kontrakt med Sportsklubben Brann. Kontrakten strakk seg til og med 2013-sesongen.
Den 8. januar 2013 skapte Kim Ojo store kontroverser da han til bergenspressen fortalte at han aldri ville spille kamper for Brann igjen. Han sa at han følte seg dårlig behandlet av sportsdirektør Rolf-Magne Walstad, og beskyldte samme Walstad for å forsøke å ødelegge karrieren til Ojo. Dette førte til store reaksjoner fra Bergens fotballpublikum, og de fleste mente at Kim Ojo ikke kunne bli i Brann. Seks dager senere, den 14. januar, ble det klart at Kim Ojo hadde signert for tre og et halvt år med den belgiske klubben Genk.
Pusteventil
En pusteventil er en ventil som i dykkesammenheng blir brukt til å levere pustegass ved omgivende trykk fra en eller flere dykkeflasker. Ventiler blir også brukt for å levere draktgass for de som har separate systemer for dette.
Deler
En pusteventil består av flere separate deler.
Kobling mot flaskekran
Ved apparatdykking med åpne systemer har pusteventilen, førstetrinnet, en kobling for å kunne kobles mot en flaskekran. Det finnes i hovedsak to typer, klokobling eller DIN-kobling.
Klokobling
Denne blir også kalt yoke. Består av en bøyle som blir skrudd fast over flaskekranen og klemmer hullet i førstetrinnet mot hullet i flaskekranen. Maksimalt trykk er 232 bar.
DIN-kobling
Denne blir også kalt skrukobling. Førstetrinnet blir skrudd inn i flaskekranen. Maksimalt trykk er 300 bar.
Førstetrinn
Førstetrinnet er en reduksjonsventil som skal redusere trykket på gassen til et mellomtrykk. Vanligvis 8-10 bar over omgivende trykk. Førstetrinnet har en høytrykkside og en mellomtrykkside. Uttak på høytrykksiden vil levere gass med trykk lik flasketrykket. Uttak på mellomtrykksiden vil levere gass med trykk lik mellomtrykket.
Andretrinn
Andretrinnet leverer gass ved omgivende trykk.
Mabel
Mabel er et spansk og engelsk kvinnenavn, som er vanlig blant annet i flere land i Latin-Amerika og Afrika.
Etymologi
Spanske Mabel er en kortform av Maribel, som er dannet av navnene Maria og Bella.
Engelske Mabel er en kortform av Amabel, som er en engelsk form av Amabilia, dannet av latinske amabilis, «elskelig». Amabilis var et latinsk mannsnavn.
Utbredelse
Mabel og Amabel er kjent i England fra middelalderen. Mabel ble et vanlig navn i England på 1600- og 1700-tallet og igjen på begynnelsen av 1900-tallet.
I Norge og Sverige var Mabel mest brukt fra slutten av 1800-tallet og fram til 1920-årene.
Mabel var et populært navn i USA fra 1880-årene til 1920-årene.
Mabel er i dag best brukt i spansktalende land, og er spesielt utbredt i Latin-Amerika. I engelsk er navnet mest brukt i Afrika.
Kjente personer med navnet
Personene i listen er ordnet kronologisk etter fødselsår.
Fylkesvei 7636
Fylkesvei 7636 går mellom Bitterstad i Hadsel og Frøskeland i Sortland.
Veien går langs Langøysundet og Eidsfjordens østside. Hele veien har asfaltdekke, etter at veien ble oppgradert sommeren 2009. Til da hadde det vært grusvei mellom Sildpollen og Straumfjorden.
Strekningen mellom Bitterstad og Sandnes var en del av daværende riksvei 19 fram til Hadselbrua ble åpnet 1. juli 1978.
Trøllanes
Trøllanes (, dansk: Troldenæs) er en bygd på Færøyene. Trøllanes er en gammel jordbruksbygd, lengst nord på østkysten av Kalsoy, adskilt fra havet med høye klipper. På Kalsoys nordende finnes en fyrlykt og en av Færøyenes største krykkjekolonier. Herfra er det fri utsikt til Kunoyarnakkur og Enniberg.
Trøllanes og Mikladalur har Mikladals kirkja som sognekirke. Sognet ble i 1931 en egen kommune, men i 2005 tillagt Klaksvík. Siden 1985 har Trøllanes vært forbundet med de øvrige bygdene på Kalsoy gjennom fem veitunneler. Fra Syðradalur lengst sør på øya er det fergeforbindelse til kommunesenteret Klaksvík.
Den 1. januar 2016 hadde Trøllanes 15 innbyggere fordelt på fem gårder.
Historie
Trøllanes er første gang nevnt i jordeboken i 1584. Første ledd i stedsnavnet betyr «troll». Et sagn forteller at troll inntok bygden hver helligtrekongersaften, men at en gammel kone en gang påkalte Jesus, og trollene forsvant for godt.
Trøllanes er en jordbruksbygd basert på sau, melkekyr og slaktefe. Historisk har fuglefangst også vært en viktig næringsvei. Det er bratt ned til kaien, som bare kan anløpes i godt vær, og bygden mangler derfor de naturgitte forutsetningene for å omstille seg til den moderne fiskeindustrien. Alle forbindelser gikk sjøveien frem til slutten av 1983, da Lagtinget opprettet en helikopterrute. I 1985 åpnet en 2,2 km lang veitunnel til Mikladalur.
Et viktig samlingspunkt på Trøllanes og i Mikladalur har vært avholdslaget, stiftet av lærer Absalon Guttormsen i 1883.
Allegheny (elv)
Allegheny er ei elv i delstatene Pennsylvania og New York i USA. Den har utspring i Potter County i Pennsylvania. Derfra renner den først i nordvestlig retning og inn i delstaten New York, før den snur mot sørvest og tilbake inn i Pennsylvania. I byen Pittsburgh løper den sammen med elva Monongahela og danner elva Ohio, som er ei sideelv til Mississippi.
Allegheny er 523 km lang, og er seilbar på de nederste 110 km, mellom Pittsburgh og East Brady.
Jacob Aaland
Jakob Aaland (født 27. april 1865 i Randabygd ved Hopland i Stryn, død 18. oktober 1950 i Gloppen) var lærer, lokalhistoriker og statsstipendiat.
Han var husmannssønn, gikk på Amtsskolen på Apalset i Gloppen vinteren 1881-1882, og tok siden eksamen ved Stord lærarskule i 1884. Han var deretter lærer i 48 år, først på Østlandet, deretter 1892-1932 i Bergen.
Mens han var i Bergen hadde han flere pauser fra lærergjerningen for andre oppgaver. Han skrev en lang rekke bygdebøker, og 1917-1919 var han redaktør i Fjordenes Blad (frå 1921: Fjordabladet) på Nordfjordeid. Aaland var med på å stifte Nordfjord historielag i 1907. Statsstipendiat fra 1911.
Jacob Aaland er gravlagt på Fredly kirkegård ved Sandane. En byste ble reist ved Rand skole i 1976 til minne om Aaland. En annen står på Nordfjord Folkemuseum på Sandane.
Se også
Liste over kjente personer fra Gloppen kommune
Musikkdrama
Musikkdrama er en sentidsbenevning på en type av integrerte operaer som Richard Wagner skapte – selv foretrakk han å kalle dem Gesamtkunstwerk (helhetskunstverk). Mange hevder at Wagners musikkdramaer står så langt ifra andre operaverk at de knapt kan kalles for operaer.
De viktigste forskjellene er at Wagners musikkdramaer ikke er inndelet i såkalte «nummer» (arier, duetter, ensembler og så videre), men tvert om kjennetegnes av musikalsk kontinuitet, en «uendelig melodi».
Brandangersundbrua
Brandangersundbrua er en nettverksbuebro på fylkesvei 5582 i Gulen i Vestland som ble åpnet 4. november 2010.
Knud Lehre
Knud Frantzen Lehre  (født 22. september 1863, død 7. juni 1925 i Oslo) var en norsk redaktør.
Martin Gisti
Martin Gisti (født 9. desember 1889, død 18. januar 1971) var en norsk skuespiller og instruktør. Han filmdebuterte i Kaksen på Øverland i 1920.
Knud Lehre
Han var grunnlegger og redaktør av Handelsbladet fra 1902 til sin død i 1925. Den norske handelsstand og kjøbmansblad var organ for Norges kjøbmandsstand, handel og industri. Bladet var en Venstreavis. Lehre var næringslivets mann og fulgte dermed ikke «den radikale strøm» over i den radikale fløy av partiet Venstre under det «store skisma» i det gamle venstrepartiet.
Martin Gisti
Sammen med Amund Rydland skrev han filmmanuset til Farende folk (1922). Han stod også for innstuderingen av hørespillet Fridtjof Nansen - en helt fra vår egen tid, som hadde premiere på NRK radio, som da var styrt av Nasjonal Samling (NS), 1. desember 1941.
Brandangersundbrua
Broen binder sammen Sandøyna med resten av fastlandet i Gulen og sammen med broene Nappsundbrua, Mjømnesundbrua og Mjåsundbrua gi fastlandsforbindelse til øyene Mjømna og Byrknesøyna. Broen over Brandangersundet har et hovedspenn på 220 m og en totallengde på 285 m. Hovedspenneet veier 1 862 tonn. Dette er den lengste nettverksbuebroen i Norge og samtidig en svært slank bro. Etter åpningen har fergesambandet Leirvåg-Sløvåg-Skipavik mistet stoppet i Skipavik, og trafikkerer nå kun strekningen Leirvåg-Sløvåg.
Planlegging og bygging
Broen er prosjektert av Aas-Jakobsen AS. Planleggingen av broen ble mye mer omfattende enn først tenkt og byggestart på broen ble utsatt flere ganger. I mars 2009 ble anbudet lyst ut med frist 18. mai 2009. I juli 2009 ble det undertegnet kontrakt med Skanska om bygging av broen. Broen ble bygget på land i Sløvåg og deretter løftet på plass av to kranbåter 3. september 2010. For å få gjennomført løftet og transporten til Brandangersundet måtte en høyspentlinje som forsyner Mongstad-raffineriet med strøm midlertidig demonteres. Dette ble gjort i forbindelse med produksjonsstopp på raffineriet i september 2010. 4. november 2010 ble fylkesveg 4, Sløvåg-Ånneland, offisielt åpnet.
Andre eksempler i Norge
Hittil finnes det kun to nettverksbuebroer i Norge. Begge to ble åpnet i 1963.
Herostratisk berømmelse
Herostratisk berømmelse oppnår en ved å utføre en vederstyggelig (ufyselig, grufull) handling og få navnet sitt knyttet til denne.
Uttrykket stammer fra oldtidsbyen Efesos i Lilleasia, der en mann som het Herostratos den 21. juli år 356 f. Kr. brente ned tempelet viet gudinnen Artemis. Artemistempelet i Efesos var et av verdens sju underverker. Herostratos ble pågrepet, og forklarte under avhør han at han hadde gjort ugjerningen bare for å bli berømt og få udødeliggjort sitt navn. Borgerne av Efesos var pålagt aldri å nevne hans navn, men ennå i dag er ordet synonymt med å bli kjent på grunn av noe forkastelig.
Det Bergenske Magazin gir i 1772 under vignetten «Merkværdige Tildragelser», og med overskriften, «Den nu regierende tydske Keysers Menneske-Kierlighed», rede for begrepet: «Bekiendte blive de nok, end og for Eftertiden; men bekiendte, som Soldaten Herostrat, af det Onde, de have giort Verden.»
Jämsänkoski
Jämsänkoski er en finsk by og tidligere kommune i landskapet Mellersta Finland. Kommunen ble slått sammen med Jämsä kommune 1. januar 2009.
Terrorangrepet i Jerusalem 6. mars 2008
'''Terrorangrepet i Jerusalem 6. mars 2008''' fant sted da en bevæpnet person gikk til angrep i en bygning i Mercaz Harav-komplekset i Kiryat Moshe-kvarteret i Jerusalem med automatvåpen. Mercaz Harav er en religiøs jødisk skole som ligger i Kiryat Moshe-kvarteret ved inngangen til Jerusalem. Skolen er et velkjent senter for jødiske studier, og regnes som en støttespiller for de israelske bosettingene på Vestbredden.
Bakgrunn
Israelske sikkerhetsstyrker har vært i beredskap siden 12. februar 2008, etter at Hizbollah påstod at Israel stod bak bilbomben som drepte Hizbollahs øverstkommenderende Imad Moughniyah i Syria.
Den spente situasjonen på Gazastripen preget også Midtøsten i perioden før angrepet. 1. mars ble over 100 palestinere drept under israelske angrep, deriblant 8 barn Minst 150 palestinere skal ha blitt såret under angrepene, og minst 2 israelske soldater ble drept i kamphandlinger. Den siste uken før terrorangrepet ble så mange som 127 palestinere drept i ulike israelske angrep på Gazastripen, mens palestinske rakettangrep i samme periode drepte tre israelere.
Angrepet
Studentene var samlet på skolen i forberedelser av en seremoni i forbindelse med at den jødiske kalenderen nå går inn i en ny måned, der høytiden Purim er blant merkedagene.
En angriper gikk inn på skolen gjennom hovedinngangen, og videre inn i biblioteket på skolen der omtrent 80 mennesker var samlet, og åpnet så ild med automatvåpen mot disse. Angriperen skal ha tatt seg inn i den jødiske skolen ved å gi seg ut for å være utkledd som ortodoks jøde eller student.
Skader
Åtte ble drept og mellom 35 og 40 skadd i angrepet. Én av de drepte var 26 år gammel, de andre var mellom 15 og 19 år gamle.
Gjerningsmann
Angriperen var en israelsk statsborger av palestinsk avstamning, som av israelsk politi ble identifisert som Alaa Hisham Abu Dheim. Ifølge ulike kilder skal Abu Dheim tidligere ha jobbet som sjåfør på rabbinerskolen. Abu Dheim bodde sammen med sin familie i det israelsk-okkuperte Øst-Jerusalem.
Ansvar
Organisasjonen Hizbollahs tv-stasjon fortalte i en fjernsynssending at den tidligere ukjente gruppen «Imad Mughniyeh og Gazas martyrer», tok på seg ansvaret for angrepet. Forholdet mellom Hizbollah og gruppen var ikke kjent når nyheten kom.
I dagene etter angrepet ble åtte personer arrestert av israelsk politi.
Pylkönmäki
Pylkönmäki er en tidligere kommune i det finske landskapet Mellersta Finland. Kommunen ble slått sammen med Saarijärvi kommune 1. januar 2009.
Wiesbaden
Wiesbaden er hovedstaden den tyske delstaten Hessen og den nest største byen i Hessen, etter Frankfurt am Main. Byen ligger ved Rhinens østlige bredd, rett ovenfor munningen av elven Main. De største nabobyene er Mainz, Darmstadt og Frankfurt am Main. Byen ligger i Rhein-Main-området ved den sørlige fjellsiden av Taunus og grenser i nord mot byene Eppstein, Niedernhausen og Taunusstein, i øst mot byene Hofheim og Hochheim, i syd til Mainz og i vest mot byen Schlangenbad, Eltville og Walluf.
Geografi og klima
Wiesbaden ligger på høyre bredd av elven Rhinen. Kommunen har et areal på 203,90 km². Den årlige gjennomsnittstemperaturen lå i 2010 på 9,8 °C, noe som gjør den til Tysklands varmeste by.
Bydeler
Wiesbaden er delt inn i 26 bydeler (Ortsbezirke):
Attraksjoner
Statsbiblioteket i Hessen ligger i Wiesbaden.
Bregenz
Bregenz er hovedstad i den østerrikske delstaten Vorarlberg, som er den vestligste delstaten i landet. Byen ligger helt vest i Vorarlberg, ved Bodensjøen og har om lag 27 000 innbyggere. Byen er mest kjent for Bregenzer Festspiele som foregår på en scene (Seebühne) ute i Bodensjøen, og som arrangeres årlig. Den eldste delen av Bregenz kalles Oberstadt og var opprinnelig omgitt av en bymur. En av severdighetene her er Martinsturm.
Puxi
Puxi (浦西; pinyin: Pǔxī; Pu – kortform for Huangpu-elven, Xi- vest) betegner den eldre bybebyggelsen i Shanghai, dvs alle de bymessige distrikter av byen som ligger vest for elven Huangpu Jiang. Tettbebyggelsen som senere er kommet til på østbredden kalles Pudong.
Evangeline Lilly
Nicole Evangeline Lilly (født 3. august 1979 i Fort Saskatchewan i Alberta) er en canadisk skuespiller og tidligere modell, kjent for rollen som Kate Austen i den amerikanske TV-serien Lost.
Oppvekst
Lilly ble født i Fort Saskatchewan i Alberta i Canada i en kristen familie. Hun har også ei yngre søster. Da hun var liten, hadde ikke familien hennes fjernsyn. Hun gikk på tre barneskoler, Fort Elementary, Rudolph Henning og James Mowat Elementary. Hun forlot byen Fort Saskatchewan da hun var ti år.
Lilly var misjonær, og reiste til 14 land. Hun bodde i ei gresshytte på Filippinene da hun var 18 år, mens hun jobbet for Fredskorpset. Hun dannet og drev også en verdensutviklings- og menneskerettighetskomité ved universitetet hun gikk på. Hun har vært frivillig i barneprosjekter siden hun var 14 år. Lilly har også vært flyvertinne for Air Canada, og hun snakker flytende fransk.
Karriere
Lilly ble oppdaget på gaten i Kelowna i Britisk Columbia av modellbyrået Ford Moelsy. Selv om hun i begynnelsen takket nei til en modellkarriere, skrev hun likevel under kontrakt for å betale skolepenger og andre utgifter knyttet til utdannelsen ved University of British Columbia. Hun ble imidlertid aldri en fotomodell, og har uttalt at «folk vet ikke at Ford har en skuespillergren, så jeg var aldri en virkelig modell»
Hun hadde flere små roller i reklamer for LiveLinks Chatline, og mindre roller i Smallville, Kingdom Hospital og i filmen Freddy vs. Jason før hun fikk sitt gjennombrudd.
Da Lilly fikk rollen som Kate i Lost var hennes største bekymring hvordan hun skulle få visum til å arbeide i USA. Da produksjonen skulle starte om få dager, og hun fortsatt ikke hadde fått visum, måtte rollebesetningsansvarlig motvillig finne en annen skuespiller til rollen. Etter at de hadde holdt opp mot 20 auditioner, kom visumet til Lilly, og selv om hun kom en dag for sent til innspillingsstart, beholdt hun rollen. Hun tjente $80 000 dollar på sitt arbeid i Lost i 2004. Etter rollen i Lost ble hun stemt fram som en av «Breakout Stars of 2004» av Entertainment Weekly. Hun ble også stemt fram på åttendeplass i amerikanske FHMs avstemning over de «100 mest sexy kvinnene i 2006», og på andreplass i Maxim magazines «Hot 100» i 2005.
Personlig liv
Hun var sammen med den tidligere medspiller i Lost Dominic Monaghan' fra 2004 til 2009, men fikk sitt første barn med Norman Kali i mai 2011. Barnet ble hetende Kahekili.
Filmografi
{| border="0"
Vormo
Vormo er en elv som munner ut i Jøsenfjorden ved Tøtlandsvik. Det er egentlig to elver – Tøtlandsåna og Kleivalandsåna – som renner sammen like før utløpet, men begge har sine utspring i ca. 1100 meters høyde i Vormedalsheia landskapsvernområde på sørsiden av Jøsenfjorden. Det fiskes laks i nedre del av vassdraget.
Vassdraget ble i 1980 vernet mot kraftutbygging i Verneplan II for vassdrag.
Ole-Marius Bach
Ole-Marius Bach (født 7. mai 1988) er en norsk tidligere langrennsløper.
Han startet sin langrennskarriere for Kolvereid IL. I 2002-03 sesongen Byttet han klubb til Inderøy IL. Etter et opphold i Byåsen IL og Leksvik IL meldte Ole-Marius overgang til Henning Skilag foran sesongen 2015/2016.
I januar 2010 ble han verdensmester på sprint under U23-VM på ski i Hinterzarten i Tyskland. I samme mesterskap fikk han sølv på 30 km skiathlom (15 km klassisk + 15 km fristil).
På nasjonalt nivå har han som juniorløper en 3.-plass 15 km fristil fra Junior NM Steinkjer 2006 & 3.-plass stafett Junior NM Stokke 2008.
Seniornivå har han bronse fra 30 km dobbel jaktstart (15 km klassisk + 15 km fristil) ved NM 2009. Ved NM 2011 var han med på Byåsens stafettlag som kom på fjerdeplass på 3 x 10 km stafett.
I 2012 tok Ole-Marius sin første NM-gull, da i stafett for førstelaget til Byåsen. Han fikk også en 4.-plass i 30 km skiathlon i Norgesmesterskapet på ski 2012.
Henny Skjønberg
thumb|Fra debuten Geografi og kjærlighed i 1914. Henny er nummer to fra høyre. Henny Skjønberg (Hennika) (født Bucher Eide 6. august 1886 i Stavanger, død 5. januar 1973 i Oslo) var en norsk skuespiller.
Hun var datter av Henrik Eide (1831–1907) og Ingeborg Sofie Bucher (1846–1929). Faren var skipper og brusfabrikant.
I gymnasårene på Kongsgård i Stavanger, fikk hun sin første smak på teaterlivet, gjennom skoleteatret Iduns Julekomedie, der hun blant annet hadde rollen som Lotte i stykket Cousine Lotte i 1902. Etter å ha tatt examen artium i 1904 arbeidet hun som lærer og reiste så til London der hun var tjenestepike og skrev reisebrev for Stavanger Aftenblad. Etter londonoppholdet levde hun noen år i tsarens Russland, først som guvernante i en russisk adelsfamilie, senere som lærer i språk.
Henny Skjønberg debuterte på den nyetablerte Stavanger Faste Scene (senere Rogaland Teater) som tante Malla i Geografi og kjærlighed i 1914. I samme stykket spilte også hennes tilkommende ektemann Eugen Skjønberg. Så jobbet hun for Det Norske Teatret fra1918 til 1957, kun avbrutt av et opphold ved Trøndelag teater 1919–20.
Henny Skjønberg var gift med kollega Eugen Skjønberg, og mor til skuespillerne Pål Skjønberg og Espen Skjønberg. Barnebarnet Hennika Skjønberg (Henny Kristin) er oppkalt etter henne.
Hun var med i et tyvetalls filmer, hvorav flere er norske klassikere. Hun er kanskje mest kjent fra rollen som peppermøen Blanca Bals eller Tante Pose i filmen av samme navn fra 1940.
Henny Skjønberg skrev flere skuespill for barn. De ble oppført på Det Norske Teatret, Den Nationale Scene og Trøndelag Teater.
Hun fikk Hulda Garborgs stipend i 1934 og Norske Dramatikeres Forbund s  ærespris for skuespillere ("Lille Pernille") i 1953.
Oslopakke 2
Oslopakke 2 er en felles handlingsplan for infrastrukturen i Oslo og Akershus 2002–2011, spesielt med tanke på kollektivtransport.
Hensikt
Ifølge hjemmesiden er ''Oslopakke 2 (O2) en plan for å fremskynde utbyggingen av infrastruktur og innkjøp av materiell for kollektivtrafikken i Oslo og Akershus. Intensjonen i planen er at utvikling og drift av transportsystemet i regionen vurderes samlet over fylkesgrensene, og at transportavviklingen på bane- og veisystemet vurderes under ett. Oslopakke 2 skal sikre en utbygging av kollektivtrafikken i løpet av ti år som ellers ville tatt rundt 25 år.''
Et sentralt poeng er tidsperspektivet på pakken. O2 utgikk 1. november 2011, mens Oslopakke 3 startet i 2008. Dermed overlappet pakkene hverandre.
Finansiering
Oslopakke 2 ble finansiert av staten, Oslo kommune, Akershus fylkeskommune og trafikantene. Trafikantbetalingen bestod bl.a. av bompenger gjennom bomringen i Oslo. I tillegg krevde Ruter gjennom prissystemet inn en ekstraordinær trafikantbetaling pr. reise. Disse midlene finansierte deler av nytt T-banemateriell. Som nevnt ovenfor utgikk Oslopakke 2 fra 1. november 2011. I Akershus ble påslaget i billettprisen beholdt, og øremerkes finansiering av drift og reinvestering av Kolsåsbanen. I Oslo ble påslaget i billettprisen også videreført og går til å dekke vognleie for MX3000-vognene.
Beijings nasjonalstadion
Beijing nasjonale stadion (kinesisk: 北京国家体育场, pinyin: Běijīng Guójiā Tǐyùchǎng), også kjent som Nasjonalstadionet eller «Fuglereiret» (鳥巢), er den nasjonale sportsarenaen i Beijing. Det ble ferdig i mars 2008, og høytidelig åpnet 28. juni 2008, i god tid før til åpningen av De olympiske leker i 2008. Det ligger i Olympiaparken i Beijing nord i Beijing. Området ligger litt nord for og tett ved Fjerde ringveis nordlige strekk.
OLs åpnings- og avskutningsseremonier fant sted i dette stadionet, likeså en rekke av øvelsene.
Det ble bygd med plass til 91 000 tilskuere, noe som er i ferd med å bli redusert til 80 000 etter OL. Det er meningen at den plassen man derved vinner, skal fylles med blant annet restauranter, møtelokaler og forretningslokaler.
Første spadestikk ble tatt i julaften desember 2003, men de egentlige byggearbeider begynte først i mars 2004. Imidlertid kom det allerede i august 2004 til en pause som skulle vare i et halvt år. Grunnen var de massive kostnadsoverskridelser som prosjektet lå an til å føre med seg. Etter en ny planleggingsrunde ble det gjennomsiktige skyvetaket som skulle ha dekket til arenaen, strøket fra planene, og arbeidet ble gjenopptatt.
Kostnadene til stadionet er beregnet til å ha kommet på 2,72 milliarder kroner.